CELEX: 62019TN0826
Language: mt
Date: 2019-12-04 00:00:00
Title: Kawża T-826/19: Rikors ippreżentat fl-4 ta’ Diċembru 2019 – Tazzetti vs Il-Kummissjoni Ewropea

10.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/85
            
         
      Rikors ippreżentat fl-4 ta’ Diċembru 2019 – Tazzetti vs Il-Kummissjoni Ewropea
      (Kawża T-826/19)
      (2020/C 45/70)
      Lingwa tal-kawża: it-Taljan
      
         Partijiet
      
      
         Rikorrenti: Tazzetti, SA (Madrid, Spanja) (rappreżentanti: M. Condinanzi, E. Ferrero u C. Vivani, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjonijiet ikkontestati, wara li tkun ġiet ikkonstatata l-illegalità tagħhom u eventwalment wara li jiġi annullat ir-Regolament ta’ Implimentazzjoni (UE) 2019/661 b’riferiment speċifiku għall-Artikolu 7 tiegħu.
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Ir-rikors preżenti huwa intiż għall-annullament tad-deċiżjoni tal-Kummissjoni (nota) tas-27 ta’ Settembru 2019 ARES (2019) 6014426 indirizzata lir-rikorrenti, id-deċiżjoni tal-Kummissjoni (nota) tas-27 ta’ Settembru 2019 ARES (2019) 6024220 indirizzata lir-rikorrenti, id-deċiżjoni tal-Kummissjoni (nota) tat-30 ta’ Settembru 2019 ARES (2019) 6048224 indirizzata lil Tazzetti SA, id-deċiżjoni (nota) ARES (2019) 6871575 indirizzata lil Tazzetti SpA, kif ukoll atti sussegwenti li seħħew u, fejn mitlub, u suġġett għall-konstatazzjoni tal-illegalità skont l-Artikolu 277 TFUE tar-Regolament ta’ Implimentazzjoni tal-Kummissjoni (UE) 2019/661 tal-25 ta’ April 2019 li jiżgura l-funzjonament bla xkiel tar-reġistru elettroniku għal kwoti għat-tqegħid fis-suq ta’ idrofluworokarburi (ĠU 2019, L 112, p. 11), b’mod partikolari tal-Artikolu 7 tiegħu, għad-dikjarazzjoni tan-nuqqas ta’ applikabbiltà bl-annullament konsegwenti tad-deċiżjonijiet ta’ implimentazzjoni tal-istess regolament imsemmija iktar ’il fuq.
      Il-motivi u argumenti prinċipali huma simili għal dawk invokati fil-Kawża T-825/19, Tazzetti vs Il-Kummissjoni.